OzLabs/hebrew-wiki-articles huggingface dataset:
אגם טודוס לוס סנטוס

אגם טודוס לוס סנטוס (בספרדית: Lago Todos los Santos) הוא אגם הממוקם במחוז לוס לאגוס בדרום צ'ילה, 96 ק"מ צפונית מזרחית לבירה האזורית פוארטו מונט, ו-76 ק"מ מזרחית לפוארטו ואראס. האגם שוכן בשטח מוגן בתוך הפארק הלאומי ויסנטה פרס רוסאלס בגובה של 198 מטר מעל פני הים. גודלו של האגם הוא 178 קמ"ר, ועומקו המרבי 337 מטר. צורתו הנוכחית של האגם היא כתוצאה מתזוזת קרחונים וולקנים. שפת האגם מוקפת ביערות ממוזגים האופייניים לדרום צ'ילה, והאגם מוקף בעיקר בהרים תלולים ובמידה פחותה במישורים קטנים. שלושה הרים מושלגים ידועים סביב האגם: הר הגעש אוסורנו במערב, הר פונטיאגודו בצפון, והר טרונדור במזרח. על גדותיו של האגם שוכנות העיירות: פאולה, פטרוויי וקאיוּטוּ.

==היסטוריה ושמות==
האגם כונה על ידי האינדיאנים ילידי המפוצ'ה: פוראילה, פיצ'ילאוקון וקיוצ'וקוי. האירופאים הראשונים שביקרו באגם היו מסיונרים ישועים שהגיעו אליו בסביבות 1670, ועקב העובדה שהם השתמשו בו להטבלות האגם קיבל את השם "טודוס לוס סנטוס" (אגם "כל הקדושים"). האגם התגלה מחדש בשנת 1849 על ידי משלחת של ממשלת צ'ילה בראשות החוקר בנג'מין מוניוז גאמרו. האגם כונה על ידי המשלחת "אגם אמרלד" עקב צבע האזמרגד של מימיו. כיום, נעשה שימוש בשני השמות הללו עבור האגם. 
==מאפיינים==
האגן של אגם טודוס לוס סנטוס משתרע על כ-3,036 קמ"ר. במרכז האגם ישנו אי קטן בשם מרגריטה שגודלו כ-2 קמ"ר. היובל העיקרי של האגם הוא נהר פאולה וריו נגרו (הנהר השחור); שני הנהרות הללו מתאחדים יחד בסמוך לעיירה פאולה, ואז נשפכים יחדיו לתוך האגם. נהר פאולה מנקז את האגף הצפוני של הר הגעש הרדום טרונדור, והנהר השחור מנקז עמק ארוך מכיוון צפון לדרום. היובל השני בחשיבותו הוא הנהר הלבן אשר מנקז את האגף הדרומי של הר הגעש טרונדור. הניקוז של מימי האגם החוצה ממוקם בסמוך לעיירה פטרוויי שבה נוצר נהר הקרוי על שמה, והזרימה של מימי האגם בנהר זה מגיעה למהירות של 270 מ"ק לשנייה. במרחק קצר מהעיירה, נהר פטרוויי נופל דרך מפלי פטרווויי הקרויים על שמו. גשמים כבדים באגן הניקוז של האגם עשויים להגביה את מימי האגם ב-3 מטרים נוספים, ועקב כך, הרמה שסביב האגם משמשת פעמים רבות כקו החוף שלו. האגם מוקף בגבעות תלולות המותירות מקום מועט עבור מספר מישורים קטנים. 

באגם יש שני נמלים: אחד בעיירה פטרוויי בקצהו המערבי, ואחד בעיירה פאולה בקצהו המזרחי. לשתי העיירות יש שרותי תיירות, ועקב העובדה שאין נתיב יבשתי המחבר ביניהם סביב האגם, התנועה ביניהם היא על ידי שיט במימי האגם. שיט זה מייצג חוליה אחת מתוך "מסלול האגמים" הנמשך מפוארטו מונט ופוארטו ואראס בצ'ילה, עד לסן קרלוס דה בארילוצ'ה על שפת אגם נאוול ואפי בארגנטינה.

==קישורים חיצוניים==

* [https://web.archive.org/web/20130925131206/http://lagotodoslossantos.net/es/lago.htm מידע מפורט ומקיף אודות האגם]
* [http://www.visitchile.com/en/todos-los-santos-lake/ מידע מקוצר אודות האגם (1)]
* מידע באתר Footprint 
* 

קטגוריה:צ'ילה: ימות ואגמים
קטגוריה:לוס לאגוס
אצטדיון הצבא הפולני

האצטדיון העירוני מרשל יוזף פילסודסקי לגיה ורשה (בפולנית: Stadion Miejski Legii Warszawa im. Marszałka Józefa Piłsudskiego, מוכר יותר בשם אצטדיון הצבא הפולני) הוא אצטדיון כדורגל הנמצא בצפון ורשה ומשמש כמגרשה הביתי של קבוצת לגיה ורשה. האצטדיון, אשר מכיל 31,800 מקומות ישיבה, הוא האצטדיון השני בגודלו בוורשה אחרי האצטדיון הלאומי, המכיל 58,000 מקומות ישיבה. 
== היסטוריה ==
בניית האצטדיון החלה ב-1927 והוא נפתח ב-1 באוגוסט 1930. מאז הקמתו משחקת באצטדיון קבוצת לגיה ורשה המקומית. בשנים 2008–2011 נבנה האצטדיון מחדש, כאשר רק חלק קטן מהאצטדיון המקורי נשמר. בשלב הראשוני נבנו שלושה יציעים מחדש, ב-7 באוגוסט 2010 נחנך האצטדיון מחדש במשחק ידידות נגד ארסנל. בהמשך נהרס היציע הנותר ונבנה גם הוא מחדש במתכונת זהה ליתר היציעים. העבודות הסתיימו ב-10 במאי 2011.

בין השנים 2011–2015 נקרא האצטדיון "פפסי ארנה", על שם חברת פפסי, אשר רכשה את זכויות שיום האצטדיון לשנים הללו.

== גלריה ==
<gallery>
Warsaw Polish Army Stadium 7.jpg
Warsaw Polish Army Stadium 3.jpg
Stadion Legii 06.jpg
</gallery>

== קישורים חיצוניים ==

* 

קטגוריה:ורשה: ספורט
קטגוריה:אצטדיוני כדורגל בפולין
קטגוריה:ורשה: מבנים
קטגוריה:לגיה ורשה
סיבוכיות תקשורת

המונח סיבוכיות תקשורת היא מונח במדעי המחשב: סיבוכיות שבה המדד הוא כמות המידע המועברת בתקשורת בין שני צדדים. המונח הוצג על ידי יאו בשנת 1979.

סיבוכיות התקשורת בוחנת את המצב הבא: ישנם שני משתתפים אליס ובוב, אליס מקבלת מחרוזת של n-ביטים x ובוב מקבל מחרוזת ביטים אחרת y באותו האורך. מטרתם היא שאחד מהמשתתפים (נניח בוב) יחשב פונקציה מסוימת (f(x,y תוך כדי קיום תקשורת מינמלית בין המשתתפים. יש לציין שבהגדרה זו אין התחשבות במספר הצעדים החישוביים או בזיכרון הדרוש לכל אחד מהמשתתפים. 
סיבוכיות תקשורת נועדה לכמת את כמות המידע שנדרש להעביר על מנת לבצע חישוב מבוזר שכזה.

כמובן, אליס ובוב יכולים לחשב את (f(x,y על ידי כך שאליס תשלח את כל n הביטים שהיא קיבלה לבוב, שלאחר קבלתם יוכל לחשב באופן מקומי את הפונקציה (f(x,y ללא עזרה נוספת מאליס. המטרה בחקר סיבוכיות תקשורת היא למצוא שיטות מתקדמות לחישוב f שדורשות העברה של פחות מ-n ביטים, או להוכיח שכמות מסוימת של ביטים הכרחית לחישוב f.

הבעיה, והכללותיה למצבים בהם יותר משני משתתפים באה לידי ביטוי בהקשרים רבים: בעיצוב מעגלי VLSI למשל, רוצים למזער את האנרגיה שהמעגל צורך על ידי הפחתת מספר האותות המועברים בין רכיבים שונים. תחומים נוספים בהם באה הבעיה לידי ביטוי הם למשל מבני נתונים ואופטימיזציה של רשתות תקשורת.

חסמים תחתונים על סיבוכיות התקשורת משמשים, בין היתר, להוכחת חסמים תחתונים למבני נתונים, אלגוריתמי זרימה, מעגלי VLSI ועוד.

== לקריאה נוספת ==
<div style="direction: ltr;">
* Kushilevitz, E. and N. Nisan. Communication complexity. Cambridge University Press, 1997.
* Brassard, G. Quantum communication complexity: a survey. [http://arxiv.org/abs/quant-ph/0101005 http://arxiv.org/abs/quant-ph/0101005]
* Dietzfelbinger, M., J. Hromkovic, J., and G. Schnitger, "A comparison of two lower-bound methods for communication complexity", Theoret. Comput. Sci. 168, 1996. 39-51.
* Raz, Ran. "Circuit and Communication Complexity." In Computational Complexity Theory. Steven Rudich and Avi Wigderson, eds. American Mathematical Society Institute for Advanced Study, 2004. 129-137.
* A. C. Yao, "Some Complexity Questions Related to Distributed Computing", Proc. of 11th STOC, pp. 209–213, 1979. 14
* I. Newman, Private vs. Common Random Bits in Communication Complexity, Information Processing Letters 39, 1991, pp. 67–71.
</div>

==הערות שוליים==

קטגוריה:סיבוכיות
38 תוכים

38 תוכים (ברוסית: ) היא סדרה של עשרה סרטים קצרים מצוירים לילדים אשר הפיקה סויוזמולטפילם בברית המועצות בין 1976 לבין 1991. הסרטים כוללים אנימציה של בובות. הסדרה מתארת את הרפתקאותיהם של ארבעה חברים: מרטישקה (קופת גנון), סלוניונוק (פילון), פופוגאי (תוכי) ואוּדָב (פיתון).

== עלילה ==
38 תוכים זו סדרה לא המשכית, כלומר שאין בה עלילה שממשיכה מפרק לפרק. ברוב הפרקים הגיבורים פותרים פרדוקסים הקשורים לשפה ולמשמעות. למשל, באחד הפרקים, הם דנים במספר האגוזים שנדרש כדי ליצור ערימה. בפרק אחר, הם פותרים את הבעיה בכך שהם צריכים להעביר דרישת שלום במעבר בלי שתיעלם.

== הפקה ==
הסדרה נוצרה על ידי הבמאי איוואן אופימצב והאמן לאוניד שוארצמאן. התסריט נכתב על ידי מחבר ספרי הילדים גריגורי אוסטר. הדמויות דובבו על ידי השחקנים נדז'דה רומניאצבע (מרטישקה), ראיסה מוחמאטשינה (מרטישקה; דיבבה אותה רק ב-"אי גילוי המאה"), מיכאיל קוזקוב (סלוניונוק), וסייבולוד לאריאונוב (פופוגאי), וסילי ליוואנוב (אוּדָב). הסדרה כוללת שירים שנכתבו על ידי גנדי גלדקוב ויורי אנטין. שם הסדרה, הוא גם שם הפרק הראשון, נוצר מתוך פתרון לחידה "מה אורכו של אוּדָב", כשהתשובה הנכונה היא, לחלופין "שלושה פילונים, חמש קופות גנון, 38 תוכים ועוד כנף תוכי אחת שניתן להתעלם ממנה".

== דמויות ==
* מרטישקה: הדמות הראשית של סדרת הסרטונים המצוירים. קופת גנון שובבה ואופטימית.
* סלוניונוק: גור של פיל אפריקני המרכיב משקפיים. מדבר בקול בכייני, וכמעט בכל משפט אומר "סליחה!"
* פופוגאי: תוכי שמגמגם כשהוא אומר את האות "R".
* אוּדָב: פיתון (לעיתים קרובות נחשב בטעות לבואה, זאת משום ששמו הוא "בואה", נחש בריח). הוא תמיד חושב על משהו.

== רשימת הפרקים ==
{| class="wikitable"
!שם הפרק
!שם בשפת המקור
!שנה
|-
|38 תוכים
|
|1976
|-
|סבתא בואה
|
|1977
|-
|איך לרפא אוּדָב
|
|1977
|-
|לאן הולך פילון
|
|1977
|-
|ואם זה יצליח?
|
|1978
|-
|היי לקופה
|
|1978
|-
|התעמלות לזנב
|
|1979
|-
|מחר יהיה מחר
|
|1979
|-
|אי גילוי המאה
|
|1985
|-
|עזר אי הוראה
|
|1991
|}

== מועמדויות ופרסים ==
סדרת הסרטים זכו מספר פעמים:
* "38 תוכים": פרס ראשון בגביע הקריסטל בפסטיבל הסרטים בזאגרב (1975) ותעודת Χ CF בריגה (1977).
* "סבתא בואה": פרס בפסטיבל קולנוע בפורטוגל (1977).
* "ואם זה יצליח?": 2 פרסים ותעודת ΧΙΙ CF באשגבאט (1979).

== קישורים חיצוניים ==

* 
* 
* 
* 
* 
* 
* 
* 
* 
* לריסה מאליוקובה, [https://web.archive.org/web/20120407040957/http://2003.novayagazeta.ru/nomer/2003/46n/n46n-s31.shtml 38 תוכים ועוד כנף], "נוביה גאזטה", 30 ביוני 2003
* קאפקוב ס., [http://www.animator.ru/articles/article.phtml?id=77 ריאיון עם לאוניד שוארצמאן], "גאזטה", 11 ביולי 2004

== הערות שוליים ==

קטגוריה:סרטי אנימציה בסטופ-מושן
קטגוריה:סרטים ברוסית
קטגוריה:סרטים סובייטיים
אליפות גרמניה בכדורגל 1959

אליפות גרמניה בכדורגל 1959 הייתה העונה ה-49 של התחרות. זה היה השלב האחרון של עונת 1958/1959 בכדורגל הגרמני. 

התחרות הסתיימה בניצחון של איינטרכט פרנקפורט, וזאת בפעם הראשונה בתולדות המועדון. בעקבות זכייה זו היא העפילה לגביע אירופה לאלופות. היא הייתה הקבוצה הגרמנית הראשונה שהגיעה למשחק הגמר בגביע זה.

==ארגון האליפות==
התחרות כללה 9 קבוצות שהעפילו מליגות אזוריות:

* אוברליגה צפון -המבורג, ורדר ברמן
* אוברליגה מערב - וסטפאליה הרנה, פ.צ. קלן 
* אוברליגה ברלין - טסמניה 1900 ברלין 
* אוברליגה דרום מערב - פירמסנס, בורוסיה נוינקירכן 
* אוברליגה דרום - איינטרכט פרנקפורט, קיקרז אופנבך 

תחילה, ורדר ברמן ובורוסיה נוינקירכן התחרו על המקום השמיני בתחרות. ורדר ברמן ניצחו 6:3. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

==מהלך התחרות==
===בית א'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 	 	
|איינטרכט פרנקפורט 	
|6 	
|6 	
|0 	
|0 	 
|26
|11 	
|12
|- 
|2. 	 	
|פ.צ. קלן
|6 	
|2 	
|1 	
|3 	 
|10
|14 	
|5
|- 
|3. 	 	
|פירמסנס	
|6 	
|2 	
|1 	
|3 	 
|16
|18 	
|4
|- 
|4. 	 	
|ורדר ברמן 	
|6 	
|1 	
|1 	
|4 	 
|12
|21 	
|3
|}

===בית ב'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 	 	
|קיקרז אופנבך	
|6 	
|4 	
|1 	
|1 	 
|14
|9 	
|9
|- 
|2. 	 	
|המבורג	
|6 	
|4 	
|0 	
|2 	 
|13
|8 	
|8
|- 
|3. 	 	
|וסטפאליה הרנה 	
|6 	
|2 	
|0 	
|4 	 
|8
|13 	
|4
|- 
|4. 	 	
|טסמניה 1900 ברלין 	
|6 	
|1 	
|1 	
|4 	 
|6
|11 	
|3
|}

==משחק הגמר==

==כדורגלנים מצטיינים==
אקהארד פייגנספן, איינטרכט פרנקפורט כבש 5 שערים וזכה בתואר מלך השערים.

==קישורים חיצוניים==
* [http://www.rsssf.com/tablesd/duithist4763.html#59 נתונים מפורטים מאתר rsssf]
* [https://web.archive.org/web/20200218033020/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1959
קטגוריה:עונות באליפות גרמניה בכדורגל
טיטן (סדרת טילים)

סדרת הטילים טיטן

טיטן (באנגלית: Titan) היא סדרת טילים בליסטיים ומשגרים ששימשה את ארצות הברית בתוכנית החלל שלה. הטילים פותחן על ידי חברת גלן ל. מרטין. הטילים היו בשימוש משנת 1959 עם שיגור הטיל הראשון בסדרה, הטיטן 1, עד לשנת 2005 עם הטיל האחרון בסדרה, טיטן 4. סך הכל שוגרו בשנים אלו 368 טילים מהסדרה. הטיטנים היו גם כן חלק מן ההרתעה האמריקאית (עד לסוף שנות ה-80) בכך שהיו טילים בליסטיים בין יבשתיים. בתחילת שנות ה-60 של המאה ה-20 טילים מדגם טיטן 1 היו כשליש של צי טילים בליסטיים של ארצות הברית. טיטן 2 היה מסוגל להביא ליעד משקל כפול מהדגם הקודם.

הטילים שימשו בין היתר לשיגור חלליות ג'מיני בטיל טיטן 2 ולשיגור לווייני ריגול ומחקר. הטילים שימשו גם לשליחת לווייני מחקר אל הכוכבים מאדים, צדק, שבתאי, אורנוס ונפטון. טיל "טיטן 4" היה מסוגל להביא למסלול חללית במשקל עד 21,600 ק"ג. בסוף שנות ה-80 פותח דגם לשיגורים מסחריים. עקב כך שעלות השיגור הייתה גבוהה מאופן משמעותי משיגור אריאן 4, לא היה ביקוש לשימוש בדגם זה.

==דגמים==
{| class="sortable" border="1" cellspacing="0" cellpadding="1" width="60%"
|- bgcolor="#ccfccf" align="center"
| דגם|| שיגור ראשון ||שיגור אחרון || מס' שיגורים || מס' שיגורים מוצלחים
|-
| טיטן 1|| 1959 ||1962 || 70 || 53 
|-
| טיטן 2|| 1962 ||2003||212 ||203 
|-
| טיטן 3A || 1964 ||1965 ||4||3
|-
| טיטן 3B || 1966 || 1987 || 68 ||62
|-
| טיטן 3C || 1965 ||1982 || 36 ||31
|-
| טיטן 3D || 1971 ||1982 || 22 ||22
|-
| טיטן 3E|| 1974 ||1977 || 7 ||6 
|-
| טיטן 34D || 1982 ||1989 || 15 ||12
|-
| טיטן 3 מסחרי || 1990 ||1992 || 4 ||3
|-
| טיטן 4 || 1989 ||2005 || 35 ||31
|}

==ראו גם==
*תוכנית ג'מיני

==קישורים חיצוניים==
* 
* 

==הערות שוליים==

קטגוריה:תוכנית החלל האמריקאית
*
עקב לבן (סוג)

עקב לבן (שם מדעי: Pseudastur) הוא סוג של עוף דורס ממשפחת הנציים המצוי באמריקה הדרומית ואמריקה המרכזית ביערות הגשם. בסוג שלושה מינים.
== מאפיינים ==
אלו עופות דורסים בינוניים בגודלם השייכים לתת-משפחת העקבים וקרובים לעקב. הם בעלי נוצות לבנות, למעט בכנפיהם, מקורם ועיניהם והם פעילי יום הדואים מעל היערות הטרופיים.

כמו מרבית הדורסים הם מחפשים טרף קטן עד בינוני אותו הם קוטלים בטופריהם הגדולים. הם ניזונים מזוחלים קטנים, חרקים, עופות ויונקים עד גודל של קפוצ'ין או חוטמן.

===מינים===
*עקב לבן (Pseudastur albicollis)
*עקב הגלימה (Pseudastur polionotus)
*עקב אפור-גב (Pseudastur occidentalis)

==קישורים חיצוניים==

קטגוריה:בעלי חיים שתוארו ב-1849
קטגוריה:טקסונים שתוארו בידי אדוארד בליית
קטגוריה:עקבים
אליפות גרמניה בכדורגל 1960

אליפות גרמניה בכדורגל 1960 הייתה העונה ה-50 של התחרות. זה היה השלב האחרון של עונת 1959/1960 בכדורגל הגרמני.

התחרות הסתיימה בניצחון של המבורג, וזאת בפעם השלישית בתולדות המועדון (הפעם הקודמת הייתה שנת 1928). בעקבות זכייה זו היא העפילה לגביע אירופה לאלופות.

==ארגון האליפות==
התחרות כללה 9 קבוצות שהעפילו מליגות אזוריות:
* אוברליגה צפון -המבורג, ורדר ברמן
* אוברליגה מערב - פ.צ. קלן, וסטפאליה הרנה
* אוברליגה ברלין - טסמניה 1900 ברלין
* אוברליגה דרום מערב - פירמסנס, בורוסיה נוינקירכן
* אוברליגה דרום - קרלסרוהה, קיקרז אופנבך

תחילה, וסטפאליה הרנה וקיקרז אופנבך התחרו על המקום השמיני בתחרות. וסטפאליה הרנה ניצחו 0:1. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

==מהלך התחרות==
===בית א'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 
|המבורג	
|6 
|4 
|1 
|1 
|22
|11 
|9
|-
|2. 
|קרלסרוהה 
|6 
|2 
|3 
|1 
|18
|18 
|7
|-
|3. 
|בורוסיה נוינקירכן 
|6 
|2 
|1 
|3 
|9
|17 
|5
|-
|4. 
|וסטפאליה הרנה 
|6 
|1 
|1 
|4 
|13
|16 
|3
|}

===בית ב'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 
|פ.צ. קלן	
|6 
|4 
|1 
|1 
|14
|8 
|9
|-
|2. 
|ורדר ברמן 
|6 
|4 
|0 
|2 
|18
|12 
|8
|-
|3. 
|טסמניה 1900 ברלין	
|6 
|3 
|0 
|3 
|11
|11 
|6
|-
|4. 
|פירמסנס 
|6 
|0 
|1 
|5 
|9
|21 
|1
|}
==משחק הגמר==

==כדורגלנים מצטיינים==
אווה זלר, המבורג כבש 13 שערים וזכה בתואר מלך השערים.

==קישורים חיצוניים==
* [http://www.rsssf.com/tablesd/duithist4763.html#60 נתונים מפורטים מאתר rsssf]
* [https://web.archive.org/web/20200218033041/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1960
קטגוריה:עונות באליפות גרמניה בכדורגל
עיט מצויץ

עיט מצויץ (שם מדעי: Harpyhaliaetus) הוא סוג מבוטל של דורס יום מתת-משפחת העקבים. בעבר הם שויכו לתת-משפחת העיטים. בגרסה 3.3 (2013) של רשימת המיון של הקונגרס האורניתולוגיה הבינלאומי הוחלט להעביר את המינים בסוג זה לסוג עקב שחור וסוג זה בוטל. השם מגיע מיוונית Haliaetus (עיט דגים) Harpy (הרפיה).
== מאפיינים ==
אלו עופות באורך 60–80 ס"מ, מוטת כנפיים באורך 152–180 ס"מ ושוקלים עד 3 ק"ג. הם בעלי מקור קשוח ומעט מאונקל ונוצותיהם אפורות עד חומות. מאחורי ראשם ישנה ציצת נוצות קטנה מזדקרת. כפות הרגליים עירומות מנוצות וצהובות.

הם חיים ביערות האמזונאס וצדים מגוון של בעלי חיים קטנים עליהם הם עטים מלמעלה. הם ניזונים בעיקר מיונקים קטנים עד גודל של קופים וטלאים וכן מעופות ומזוחלי יער שונים. הם יגוונו גם בדגים.

==בעבר הכיל את המינים==
*מין עקב שחור מצוייץ (Harpyhaliaetus coronatus)
*מין עקב-שחור מתבודד (Harpyhaliaetus solitarius)

==קישורים חיצוניים==

קטגוריה:בעלי חיים שתוארו ב-1842
קטגוריה:טקסונים שתוארו בידי פרדריק דה לפרסניה
קטגוריה:עקבים
קטגוריה:קבוצות עופות שהתבטלו
פסטיבל הסרטים של שאנגחאי

פסטיבל הסרטים הבינלאומי של שנחאי (באנגלית: The Shanghai International Film Festival, בסינית: 上海国际电影节), בקיצור: SIFF הוא אחד מפסטיבלי הקולנוע הגדולים ביותר במזרח אסיה. 

לצד פסטיבל הסרטים הבינלאומי של טוקיו , זהו אחד מפסטיבל הקולנוע הגדולים ביותר באסיה. פסטיבל שאנגחאי הראשון התקיים בין ה-7 ל-14 בפברואר 1993 והתקיים ברציפות עד לשנת 2001. בשנת 2003 בוטל הפסטיבל עקב התפרצות מגפת הסארס. מאז השקתו בשנת 1993, פסטיבל שנחאי נהפך להיות פסטיבל קולנוע בקטגוריית A.

==קישורים חיצוניים==

* 

שאנגחאי
קטגוריה:שאנגחאי
קטגוריה:סין: תרבות
עקב צד הדרך

עקב צד הדרך (שם מדעי: Rupornis magnirostris) הוא מין של דורס יום בינוני החי בטבע באמריקה הדרומית. עוף זה הוא מין יחיד בסוגו, וגם סווג לאחרונה כסוג יחיד בפני עצמו בתת-משפחת העקבים.

== מאפיינים ==
אורכו של עקב צד הדרך 31–41 ס"מ ומשקלו 250–300 גרם. הוא בעל נוצות חומות עם ראש מעט סגול ומקור צהוב. החזה מנומר בלבן והרגליים ארוכות וצהובות. הגב והזנב מפוספסים בכמה שורות קווים. הנקבות גדולות מהזכרים ב-20% יותר. במראהו הוא מזכיר מאוד עקב.

תפוצתו משתרעת ממקסיקו ודרומה עד למזרח הרי האנדים בארגנטינה. הוא מותאם למרבית בתי הגידול בתפוצתו, אך מתרחק מיערות צפופים וסבוכים. הוא מצוי גם בערים שונות.

תזונתו הטבעית של העקב מורכבת מחרקים, קשקשאים וכן יונקים קטנים כמו מכרסמים או מרמוסטיים שאינם מבחינים בו. הוא ינסה לעיתים לצוד ציפורים אך אינו זריז דיו ולכן מסתמך על הסחת דעתן כדי לעוט עליהן. הוא ניזון גם מפגרים ולמד למצוא אותם בסביבת דרכים. להקות של עקבים אלה נוהגות להתאסף ליד בעלי-חיים שנהרגו בתאונות דרכים, והתנהגות זו הקנתה לעוף את שמו -"עקב צד הדרך".

==תת-מינים==
* R. m. griseocauda
* R. m. conspectus
* R. m. gracilis
* R. m. sinushonduri
* R. m. petulans
* R. m. alius
* R. m. magnirostris
* R. m. occiduus
* R. m. saturatus
* R. m. nattereri
* R. m. magniplumis
* R. m. pucherani

==גלריה==
<gallery mode="packed">
Roadside hawk (Rupornis magnirostris griseocauda) eating speckled racer (Drymobius margaritiferus) Orange Walk.jpg
Roadside Hawk (Buteo magnirostris) juvenile taking off ... (28662040145).jpg|עקב צד הדרך בתעופה
Roadside Hawk (Buteo magnirostris) immature (28816521090).jpg
Roadside hawk (Rupornis magnirostris) immature 2.jpg
Buteo magnirostris.jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:עקבים
קטגוריה:עופות יחידים בסוגם
קטגוריה:מקסיקו: עופות
קטגוריה:ארגנטינה: עופות
קטגוריה:בעלי חיים בהרי האנדים
אוסטז'שוב

אוסטז'שוב (בפולנית: Ostrzeszów; בגרמנית: Schildberg) היא עיירה בפולין בפרובינציית פולין גדול. היא ממוקמת במרחק של כ-80 ק"מ מוורוצלב, 170 ק"מ מקטוביץ, ו-160 ק"מ מפוזנן. נכון לשנת 2011 מנתה אוכלוסיית העיר 14,659 נפש.

העיר הוקמה במאה ה-13, ובמאה ה-14 תחת שלטונו של קז'ימייז' הראשון, מלך פולין, הוקם בה מבצר והיא הוקפה בחומה. בין המאות ה-16 וה-18 שימשה העיר כעיר מחוז, ובה פעלו בתי המשפט המחוזיים. בזמן המלחמה הצפונית הגדולה, שרפו השוודים את העיר והחריבו את חומותיה. במהלך המאה ה-19 החליפה העיר ידיים כמה פעמים, ועברה משלטון פולני לשלטון פרוסי, ובחזרה.

==יהדות שילדברג==
היהודים הראשונים הגיעו לאזור שילדברג במחצית המאה ה-12, (טרם שהפכה לעיר) והיו סוחרי מלח. במשך כמה מאות שנים, לא נחשבו היהודים כבני המקום, וזאת בעקבות הסתייגותם של נזירים מהמנזר המקומי שהתנגדו לנוכחות יהודית בעיר. עם זאת חיו יהודים בכפר קטן בשם בּוֹרֶק, שלימים הפך פרוור של שילדברג. בגלל התנגדות הנזירים נבנו מבני הקהילה כגון בתי כנסת, מקווה טהרה, ותלמודי תורה, בפרוורים. בשנת 1820 נשרפה העיר, ועימה נשרף בית הכנסת עד היסוד, אך יהודי העיר אספו תרומות, ובשנת 1822 נחנך בית הכנסת החדש.

על קיומם של בתי קברות, ידוע כבר מסוף המאה ה-18, לפני כן נקברו יהודי העיר בבית הקברות שבקֶמְפֶּן (בפולנית: Kępno) ובזה שבדוּרוֹכוֹב (בפולנית: Doruchów).

בפרוטוקולים של אוסטז'שוב, מוזכרים יהודים החל משנת 1680, בתפקידי בנקאים, מוזיקאים, ספרים, ויצרני פאות. על פי פרוטוקול של גילדת החייטים של העיר, משנת 1800, עולה כי התגלע סכסוך בין חייטים נוצרים חברי גילדת החייטים, לבין חייטים יהודים. הסכסוך נפתר, בקבלת חייטים יהודים אחדים כחברים בגילדת החייטים של שידלוביץ.

בית ספר יהודי היה קיים בעיר כבר בשנת 1841. בשנת 1870 למדו בבית הספר 73 תלמידים, מנהל בית הספר היה ד"ר ברנהרד קלמפנר. בשנת 1906 נבנה בניין חדש עבור בית הכנסת, אך בעקבות הגירה שלילית של יהודים מן העיר, למדו בו רק 20 תלמידים.

הרבנים אשר כיהנו בשילדברג היו: הרב איסק לוי (נפטר בשנת 1858), הרב משה אהרון באך, הרב סלומון שרייבר, הרב ד"ר אשר (אדולף) זינגר (נפטר בשנת 1889), הרב מרמורשטיין, הרב ד"ר משה לייב במברגר, הרב ד"ר קראוס.

לאחר מלחמת העולם הראשונה עזבו מרבית היהודים את העיר ועברו להתגורר בגרמניה. בעיר נשארו כמאה יהודים בלבד, אלה המשיכו להפעיל את מוסדות הקהילה, אשר דאגו לשחיטה, קבורה, תמיכה בעניים ועוד. בראש הקהילה עמד מר מכלוביץ', אשר בשנת 1922, עת עזב הרב קראוס את העיר, נטל על עצמו גם את סמכויותיו של הרב.

בשנת 1939 היו בעיר כעשרים יהודים בלבד, ועם כניסת הנאצים לעיר, הם גורשו לגטו ורשה, ושם מצאו את מותם.

==קישורים חיצוניים==

* 
* [http://jri-poland.org/town/ostrzeszow.htm אוסטז'שוב] - באתר - Jewish Records Indexing - Poland
* 

קטגוריה:פולין גדול: ערים
יחיאל כהנא

יחיאל (חיליק) כהנא (18 באפריל 1929 – 29 באוגוסט 2021) היה ראש עיריית חדרה הרביעי. כיהן בתפקיד זה בשנים 1978–1989.

==ביוגרפיה==
כהנא נולד בחדרה ולמד בגימנסיה חדרה. הוריו אברהם, שהיה מפקד ההגנה של נפת חדרה, וחנה היו ממייסדי העיר. אחיו, , נהרג בקרב על גבעת התחמושת במלחמת ששת הימים. היה חבר בהגנה ובמלחמת העצמאות השתתף בקרבות בג'נין ובהגנה על משמר העמק. לאחר שירותו הצבאי למד הנדסה אזרחית בטכניון שם קיבל תואר מהנדס. עבד בסולל בונה וניהל את סניפי החברה בחדרה ובחיפה. לאחר מכן שימש כמנכ"ל קיסריה פולימרים, והקים חברות נוספות במגזר הפרטי.

ב-1978 נבחר לראשות עיריית חדרה מטעם המערך, בבחירות שהיו לראשונה בחירות ישירות לראשות העיר. נבחר לכהן בשנית, ובבחירות בשנת 1989 הפסיד לנחמיה להב.

לאחר שסיים כהונתו חזר לכהן בתפקידים בשוק הפרטי.

נפטר ב-29 באוגוסט 2021.

==הערות שוליים==

קטגוריה:ראשי עיריית חדרה
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:ראשי רשויות מקומיות מטעם העבודה
קטגוריה:בוגרי תיכון חדרה
קטגוריה:ישראלים שנולדו ב-1929
קטגוריה:ישראלים שנפטרו ב-2021
אווה קופאץ'

קופאץ' עם [[ז'אן-קלוד יונקר, 2015]]
אווה בוז'נה קופץ (בפולנית: Ewa Bożena Kopacz; נולדה ב-3 בדצמבר 1956) היא פוליטיקאית ורופאה פולנייה, שכיהנה כראש ממשלת פולין וכיושבת ראש הסיים. מאז 2019 היא מכהנת כסגנית נשיא הפרלמנט האירופי.

היא חברת מפלגת המצע האזרחי מאז 2001 ומנהיגת המפלגה בין השנים 2016-2014. כיהנה כשרת הבריאות בין השנים 2011-2007.

== ביוגרפיה ==
אווה קופאץ' (נולדה בשם אווה ליס) נולדה בעיר סקרישב ב-3 בדצמבר 1956. היא בתם של מייצ'יסלב וקריסטינה ליס. אביה היה מכונאי ואמה עבדה כחייטת. היא גדלה והתחנכה בעיר ראדום, שם היא סיימה את לימודיה בבית הספר תיכון. בשנת 1981 היא סיימה את לימודיה הגבוהים ברפואה באוניברסיטה הרפואית של לובלין. היא התמחתה ברפואת משפחה בדגש על רפואת ילדים. עד שנת 2001 עמדה בראש מתקן הבריאות המקומי בשידלובייץ.

בשנת 1980, הצטרפה קופאץ' למפלגת האזרחים המאוחדת. היא נכנסה לפוליטיקה של פולין כפעילה לאחר שבעלה המנוח, מארק קפאץ', תובע במקצועו שניסה להיבחר לסיים ללא הצלחה. בבחירות מקומיות שנערכו בשנת 1998 במזוביה, היא הייתה לחברת המועצה האזורית.

קופאץ' במרץ 2015
בשנת 2001, קופאץ' עזבה את תפקידה כחברת המועצה האזורית במזוביה והצטרפה למפלגת המצע האזרחי. לאחר מכן היא נבחרה לסיים בשנת 2005, שם היא כיהנה כראש ועדת הבריאות.

=== שרת הבריאות ===
קופאץ' כיהנה כשרת הבריאות של פולין בקבינט של ראש ממשלת פולין דונלד טוסק בין השנים 2011-2007.

בשנת 2009 קופאץ' צברה שם בינלאומי לאחר שתבעה במספר חברות תרופות להציג את יתרונות החיסונים נגד שפעת החזירים ודרשה מהן לקחת אחריות מלאה על תופעות הלוואי. לאחר מכן, בנובמבר אותה שנה הודיעה קופאץ' שהיא לא תרכוש את החיסון לשפעת החזירים לעם הפולני, משום שלא נערכו לו בדיקות בטיחות מתאימות.

=== ראש ממשלת פולין ===
בשנת 2014 נבחר דונלד טוסק לנשיאות המועצה האירופית, וקופאץ' נבחרה על ידי הפרלמנט להחליפו בתפקיד. קופאץ' היא האשה השנייה המכהנת בתפקיד זה, אחרי חנה סוחוצ'קה. היא הרכיבה בהצלחה את הקבינט של פולין והושבעה לתפקיד ב-22 בספטמבר 2014.

באוקטובר 2014 ביקר בפולין נשיא מדינת ישראל ראובן ריבלין. במהלך הביקור הוא נועד עם קופאץ', שאמרה כי "הידידות בין ישראל ופולין תמשיך ותעמיק על בסיס שותפות האינטרסים והעניין הכלכלי-ביטחוני המתפתח בין המדינות".

בספטמבר 2015, בעקבות משבר ההגירה באירופה, אמרה קופאץ' כי פולין תקלוט מספר מצומם של פליטים, על אף הבטחותיה של פולין לקליטת 2,000 פליטים. עוד אמרה קופאץ' בנוגע לפליטים: "ברגע שאקבל סימן כלשהו לאיום על ביטחון הגבולות, פולין תתחיל להגביר את האבטחה. אנו נקבל רק את כמות הפליטים שאנו יכולים, לא יותר ולא פחות".

בבחירות הכלליות שנערכו בפולין ב-2015 זכתה המפלגה הלאומנית חוק וצדק ברוב בסיים ובנשיאות פולין. ביאטה שידלו החליפה אותה בתפקיד.

===סגנית נשיא הפרלמנט האירופי===
בשנת 2019 התמודדה בבחירות לפרלמנט האירופי. מאז שנכנסה כחברת הפרלמנט האירופי היא משמשת כאחד מסגנינשיא הפרלמנט האירופי. בתפקיד זה היא מהווה חלק מהנהגת הפרלמנט בראשות הנשיא דוד ססולי. היא פעילה במסגרת קבוצת מפלגת העם האירופית המרכזית-ימנית (EPP), והיא חלק מצוות ההנהגה של היו"ר מנפרד וובר. בשנת 2020 הצטרפה גם לוועדה המיוחדת של הפרלמנט האירופי למאבק בסרטן.

==חיים אישיים==
הייתה נשואה למארק קופאץ' עד 2008 ויש לו בת מנישואיה אלו.

== קישורים חיצוניים ==

* 

* 
* 

== הערות שוליים ==

2017 02
קטגוריה:ראשי ממשלת פולין
קטגוריה:פוליטיקאיות פולניות
קטגוריה:נשים בראשות ממשלה
קטגוריה:רופאים פולנים
קטגוריה:רופאות
קטגוריה:ילידות 1956
קטגוריה:פולנים שנולדו ב-1956
נסים נחום

הרב נסים נחום (17 בדצמבר 1862 – 19 בינואר 1927) היה מקובל, איש ציבור ונדבן, ממייסדי ישיבות פורת יוסף, שער השמים, "רחובות הנהר", וחברת "כתר תורה".

== ביוגרפיה ==
נולד בטריפולי שבלוב ב-17 בדצמבר 1862 (כ"ה בכסלו ה'תרכ"ג) לכלפלא ולרבקה נחום, בן למשפחת גבירים ועסקנים ציבוריים מנכבדי העיר שתמכו בתלמידי חכמים. בילדותו התחנך בבית ספר מקומי והשתלם בספרות ובהשכלה כללית. כשהתייתם מאביו בגיל 20, החל לעסוק במסחר, וניהל את עסקי המסחר של אביו יחד עם אחיו. בתקופה זו ביקר בביתו שד"ר מישראל, שהביא לו קמע לבקשת אמו. לפי המסופר, בזכות קמע זה שינה את תוכניותיו לעתיד, ביטל את לימודיו באוניברסיטה והתמסר ללימוד תורה.

בגיל 22 נישא למזל (זולא) בת הרב כמוס דיין, ובשנת 1898 (ה'תרנ"ח) עלה לישראל. הוא השתכן ברחוב דוד שבשכונת הבוכרים בירושלים, והחל ללמוד את תורת הקבלה ולפעול כעסקן למען תושבי העיר. בין היתר תרם מכספו לייסוד ישיבת המקובלים "רחובות הנהר", וייסד מכספו יחד עם הרב חיים יהודה לייב אוירבך את ישיבת המקובלים שער השמים.

באמצע מלחמת העולם הראשונה הוכרח לגלות לאלכסנדריה שבמצרים בשנת 1916 (ה'תרע"ו) בעקבות היותו אזרח איטליה. באלכסנדריה עסק בפעילות למען יהודים נוספים שהוגלו, וייסד בה באותה שנה את חברת "כתר תורה", שמטרתה הייתה להפיץ תורה ואת לימוד ספר הזוהר, בעיקר בין סוחרים ופשוטי העם. בשיאה מנתה החברה כתשעה סניפים, בירושלים, אלכסנדריה, בני ברק, צפת, חלב, דמשק, ביירות, טריפולי וניו יורק. כן ייסד בעיר ישיבה גדולה לבחורים שירדו מישראל, ובסיועו של הרב אברהם אביכזיר, גייס כספים רבים עבור הישיבה, ממנה התפרנסו כ-200 רבנים.

בסיום המלחמה חזר לירושלים והמשיך לפעול בה כאיש ציבור. בשנת 1923 (ה'תרפ"ג) נמנה עם מקימי ישיבת פורת יוסף, וסייע לרב בן ציון חזן בהקמתה. עד לפטירתו שימש בה כמנהל הוועד והגבאי.

למרות עושרו, את רוב חייו העביר בסיגופים ובתעניות, ואת כספו חילק למוסדות וישיבות, ותמך בתלמידי חכמים ורבנים שעסקו בקבלה. הדפיס ספרי קבלה שונים מאת מחברים קדמונים, ביניהם "בניהו בן יהוידע, "שר שלום" ו"שבט מוסר" מבלי להזכיר בהם את שמו כמוציא לאור, וכן חיבורים אודות תיקוני זוהר שונים, אותם דאג להפיץ בארץ ובעולם.

הלך לעולמו ב-19 בינואר 1927 (ט"ז בשבט ה'תרפ"ז), ונקבר בבית הקברות שבהר הזיתים בירושלים.

== לקריאה נוספת ==
* הרב בן ציון מוצפי, דורש טוב לעמו - אוסף סיפורים ועובדות מגדולי הדורות האחרונים, ירושלים ה'תשס"ט, עמ' 295–306
* גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב, חלק א', עמ' 37–39
* משה דוד גאון, יהודי המזרח בארץ ישראל, חלק ב', עמ׳ 247
* עטיה רונאל, "בין הנציב הבריטי העליון לסנחריב – על סוד מי הגיחון", מורשת ישראל, 20, 2022, עמ' 51–66

== קישורים חיצוניים ==
* [https://www.mytzadik.com/tzadik.aspx?id=1250 המקובל ניסים נחום], באתר MyTzadik
* 
* [https://www.myheritage.co.il/photo-77000965_31550931_31550931/הרב-ניסים-נחום תמונת הרב ניסים נחום], באתר MyHeritage
* [http://mountofolives.co.il/he/deceased_card/נסים-נחום/ כרטיס הקבר של נסים נחום], באתר הר הזיתים
* 

קטגוריה:רבנים לובים
קטגוריה:אנשי עסקים יהודים לובים
קטגוריה:אנשי עסקים ביישוב
קטגוריה:נדבנים ביישוב
קטגוריה:מקובלים
קטגוריה:יהודים הקבורים בהר הזיתים: חלקת הספרדים
קטגוריה:ישיבת פורת יוסף
קטגוריה:אנשי העלייה הראשונה
קטגוריה:מגורשי יפו 1914
קטגוריה:רבני ישיבת פורת יוסף
קטגוריה:ארץ-ישראלים שנולדו ב-1862
קטגוריה:ארץ-ישראלים שנפטרו ב-1927
טרקטורון כיסוח

שמאל
טרקטורון כיסוח הוא סוג של כלי עזר מוטורי לגינון וחקלאות שבו המפעיל יושב על כיסא נהג, שלא כמו מכסחת דשא שאותה דוחף המפעיל בכוח גופו.

טרקטורון כיסוח אינו טרקטור או טרקטורון, והשם העברי שלו ניתן בשל צורתו ועיצובו המזכירים את הטרקטור החקלאי המשקי (באנגלית הוא נקרא Riding mower, כלומר "מכסחת דשא הנהוגה בידי המפעיל"). עם זאת טרקטורון הכיסוח גדול יותר ממכסחת דשא ביתית.
טרקטרוני הכיסוח הראשונים הופיעו לראשונה בארצות הברית בשנות ה-50 של המאה ה-20.

טרקטורון הכיסוח משמש בעיקר לצורכי גננות של מדשאות עירוניות גדולות, פארקים, מגרשי כדורגל וגולף וכן לצורכי חוות קטנות. לטרקטורון הכיסוח ניתן לחבר תוספות שונות כגון מפלסת שלג, עגלה, כף הרמת משאות, מיכל לאיסוף גזם ועוד.
בעולם קיימים יצרנים רבים המייצרים דגמים שונים של טרקטרוני הכיסוח, הידועים בהם חברת ג'ון דיר, קובוטה, יארד מן ומיורי.

האקדמיה האמריקאית לרפואת ילדים ממליצה שנערים מתחת לגיל 16 ובטרם יפגינו בגרות ושיקול דעת, שלא ינהגו בטרקטורון כיסוח.

טרקטורון כיסוח ידוע גם כטרקטורון דשא - או טרקטורון בלרינה.

==קישורים חיצוניים==

== הערות שוליים ==

קטגוריה:כלים חקלאיים
קטגוריה:ציוד חקלאי
קטגוריה:עיצוב נוף
קטגוריה:גינון: כלים ואביזרים
קטגוריה:טרקטורים
טרקטור דו-גלגלי

בונגרץ מודל U1D משנת 1952.טרקטור דו-גלגלי (באנגלית: two wheel tractor) הוא סוג של כלי עזר מוטורי לחקלאות שבו למנוע מחובר סרן אחד ושני גלגלים, ורתומים לו אביזרים שונים.
טרקטור דו-גלגלי ב[[מיאנמר.]]
הטרקטור הדו-גלגלי מוכר בישראל גם בשם פרד מכני. כלי עבודה זה משמש בדרך כלל חקלאיים במדינות מתפתחות מאחר שהוא זול יותר מטרקטור חקלאי גדול. 
הטרקטור הדו-גלגלי נועד לשימוש בחקלאות הררית וכן בגידולים אורגניים שבהם המגדלים לא רוצים להכניס כלים גדולים, כבדים ומזהמים לחלקת הגידול.

ישנם סוגים רבים ושונים של טרקטורים דו-גלגליים, ברובם האיכר המפעיל הולך ברגל אחר המכונה שמתקדמת במהירות איטית ואוחז בו באמצעות כידון, אולם ישנם דגמים בהם המפעיל נוהג את הכלי כשהוא יושב ורוכב עליו.

==קישורים חיצוניים==

קטגוריה:כלים חקלאיים
קטגוריה:ציוד חקלאי
קטגוריה:טרקטורים
קטגוריה:כלי רכב דו-גלגליים
מיאדה אל-סייד

מיאדה אל-סייד (באנגלית: Mayada Al-Sayad; נולדה ב-26 באוקטובר 1992) היא אתלטית גרמנייה-פלסטינית אולימפית המתחרה בריצות למרחקים ארוכים.

אל-סייד נולדה בברלין, גרמניה, לאם גרמניה ולאב פלסטיני, ובבעלותה שתי אזרחויות. אביה עובד כטכנאי שיניים והיא עובדת כסייעת שלו. באפריל 2015, אל-סייד השתתפה בריצת מרתון המבורג וסיימה במקום ה-13 עם תוצאת זמן של 2:41:44. באוגוסט 2015, הייתה לאישה הפלסטינית הראשונה שהשתתפה באליפות העולם באתלטיקה בריצת מרתון . תחרות זו סיימה במקום ה-50 עם תוצאת זמן של 2:53:39. בשנת 2016, הייתה חברה במשלחת הפלסטינית באולימפיאדת ריו דה ז'ניירו ונבחרה להניף את דגל פלסטין בטקס פתיחת האולימפיאדה. באולימפיאדה, הייתה האישה הפלסטינית הראשונה להתחרות בריצת מרתון וסיימה עם תוצאת זמן של 2:42:28.

==קישורים חיצוניים==

* 

* [http://www.all-athletics.com/node/322237 מיאדה אל-סייד - שיאים אישיים]
* Gulf-Times, [http://www.gulf-times.com/story/452893/German-born-Mayada-competes-for-Palestine-in-World German-born Mayada competes for Palestine in Worlds marathon], August 28 2015
* VICE Sports AUNZ, [https://web.archive.org/web/20170213165926/https://sports.vice.com/en_au/article/by-way-of-germany-palestines-first-olympic-marathoner BY WAY OF GERMANY, PALESTINE’S FIRST OLYMPIC MARATHONER], August 14, 2016

==הערות שוליים==

קטגוריה:ספורטאיות פלסטיניות
קטגוריה:אתלטיות גרמניות
קטגוריה:אתלטיות באולימפיאדת ריו דה ז'ניירו (2016)
קטגוריה:רצות למרחקים ארוכים
קטגוריה:נושאי דגל פלסטין באולימפיאדה
קטגוריה:גרמניות שנולדו ב-1992
קטגוריה:גרמנים שנולדו ב-1992
למבורגיני אגואיסטה

למבורגיני אגואיסטה (באיטלקית: Lamborghini Egoista) היא מכונית קונספט, שתוכננה ויוצרה על ידי חברת למבורגיני לרגל יובל שנים לחברה. היא מבוססת על הלמבורגיני גאיארדו. היא הוצגה ב-12 במאי 2013.<ref></ref>

== סקירה כללית ==
ללמבורגיני אגואיסטה יש תא נהג ייחודי - תא הנהג הוא גם תא הנוסעים שכן רק אדם אחד יכול להיכנס למכונית. תא הנהג מזכיר תא טייס של מטוס קרב, יש לו חופה מיוחדת שניתן להסיר ולהרכיב מחדש וכן יש צורך להוציא ולהרכיב את ההגה כל פעם מחדש כאשר רוצים לנהוג במכונית.

למכונית עיצוב חיצוני מרשים ויוצא דופן. גוף המכונית והגלגלים עשויים מחומרים נוגדי קרינה. חופת תא הנהג היא בעלת צבע אדום עז וכן ישנים פסים וסימונים אדומים נוספים באחורי ובקדמת המכונית, כולם נועדו לשוות לה מראה של מטוס קרב מודרני.

היא כוללת מנוע בנזין V12 צילינדרים בנפח 5.2 ליטר אטמוספירי המספק .

== פירוש השם ==
באיטלקית פירוש המילה "אגואיסטה" הוא אנוכי. לפי דבריו של מעצב המכונית, וולטר דה סילבה, האגואיסטה מייצגת "הדוניזם שנלקח לקיצוניות".<ref></ref>

כיום המכונית מוצגת במוזיאון למבורגיני באיטליה.<ref>[http://www.topgear.com/uk/car-news/lamborghini-egoista-museum-2014-05-16 למבורגיני אגואיסטה בתצוגה] - 16 במאי 2014 Vijay Pattni, Top Gear, </ref>

== ראו גם ==

* רכבי למבורגיני
* למבורגיני טרזו מילניום

==קישורים חיצוניים==

== הערות שוליים ==

א
קטגוריה:מכוניות קונספט
קטגוריה:דגמי מכוניות שהושקו ב-2013
קטגוריה:מכוניות ספורט
לאונרד ויטינג

לאונרד ויטינג (באנגלית: Leonard Whiting; נולד ב-30 ביוני 1950) הוא שחקן אנגלי הידוע בעיקר מהופעתו בתפקיד רומיאו בסרטו של פרנקו זפירלי משנת 1968 "רומיאו ויוליה" לצדה של אוליביה האסי בתפקיד יוליה. התפקיד זיכה אותו בפרס גלובוס הזהב לכוכב החדש של השנה.

==ביוגרפיה==
ויטינג נולד בווד גרין שבלונדון. הוא בנם היחיד של ארתור לאונרד ויטינג ושל פגי ג'ויס סאליבן. הוא ממוצא אנגלי, אירי וצועני. ויטינג למד בבית הספר סיינט ריצ'רד מצ'יצ'סטר בקמדן טאון. שבועיים אחרי שסיים את הלימודים החל לעבוד על הסרט "רומיאו ויוליה".

===קריירה===
ויטינג צד את עינו של סוכן שחקנים כשהופיע בחתונה יהודית בהיות בן 12. הוא שר את השיר "Summertime" בלבד, יחד עם הלהקה "Teal Lewis and the Fourtunes" שהופיעה באותו ערב. אחרי שהסוכן שמע אותו שר, הוא הציע לוויטינג לנסות להתקבל למחזמר "אוליבר!" מאת ליונל בארט, שעבורו חיפשו מבצעים חדשים לתפקידי הילדים. ויטינג גילם את התפקיד של ארטפול דודג'ר בהפקה שהועלתה בלונדון במשך 18 חודשים. עוד שיחק במשך 13 חודשים בהפקה של המחזה "Love for Love" בתיאטרון הלאומי של לורנס אוליבייה לצדו של אוליבייה, ובסיור הופעות במוסקבה ובברלין.

הבמאי פרנקו זפירלי תיאר את הבחירה שלו לתפקיד רומיאו, מבין 300 צעירים שנבחנו לתפקיד במהלך שלושה חודשים. לדבריו "יש לו פנים נהדרות, מלנכוליה עדינה, נעימה, הדמות של צעיר אידיאליסטי כפי שרומיאו צריך להיות".

ויטינג מוכר גם מהופעתו בתפקיד ארטפול דודג'ר בגרסה הבימתית של המחזמר "אוליבר!" בהפקה בלונדון, בה החליף את דייווי ג'ונס, אחרי שרוב השחקנים וג'ונס עצמו הועברו להפקה שהועלתה בברודוויי בניו יורק.

באמצע שנות השבעים של המאה העשרים משך קולו את תשומת לבו של אלן פרסונס, שהקליט באותה את האלבום הראשון "Tales of Mystery and Imagination" מתוך The Alan Parsons Project. ויטינג ביצע את השיר "The Raven".

קריירת המשחק בקולנוע של ויטינג הסתיימה באמצע שנות השבעים של המאה העשרים. מאז התרכז בקריירה בתיאטרון הן במשחק והן בכתיבה.

ב-2014 חזר להופיע יחד עם אוליביה האסי בסרט "Social Suicide", כ-46 שנה אחרי שכיכבו יחד ב"רומיאו ויוליה".

===חיים אישיים===
ויטינג חי בלונדון. בין השנים 1971 עד 1977 היה נשוי לקאתי דיימן. משנת 1995 הוא נשוי ללין פרסר.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
|-
| 1968
| רומיאו ויוליה
| dir="ltr" | Romeo and Juliet
| רומיאו
|-
| rowspan="2"|1969
| ג'קומו קזנובה
| dir="ltr" | Giacomo Casanova: Childhood and Adolescence
| ג'קומו קזנובה
|-
|
| dir="ltr" | The Royal Hunt of the Sun
| מרטין הצעיר
|-
| 1970
|
| dir="ltr" | Say Hello to Yesterday
| נער
|-
| 1972
|
| dir="ltr" | À la guerre comme à la guerre
| פרנץ קלר
|-
| 1975
| איש רחל
| dir="ltr" | Rachel's Man
| יעקב
|-
| 2015
|
| dir="ltr" | Social Suicide
| אבא של ג'וליה
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 1966
| עולמו המופלא של דיסני
| dir="ltr" | The Wonderful World of Disney
| ג'ימי "דיפ"
| בפרק "The Legend of Young Dick Turpin"
|-
| 1973
| פרנקנשטיין: הסיפור האמיתי
| dir="ltr" | Frankenstein: The True Story
| ויקטור פרנקנשטיין
| סרט טלוויזיה של NBC
|-
| 1973
| סמייק!
| dir="ltr" | Smike!
| ניקולס ניקלבי
| סרט טלוויזיה
|-
| 1990-1995
|
| dir="ltr" | The Dreamstone
| אורפגור
| דיבוב
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1950
עופר דקל

עוֹפֶר דֶּקֶל (נולד ב-1951) הוא איש ביטחון ישראלי. כיהן כסגן ראש השב"כ וכממונה על החזרת שבויים ונעדרים.

==ביוגרפיה==
דקל נולד בישראל, וגדל בירושלים. בעל תואר ראשון במשפטים, בכימיה ובפיזיקה.

בין השנים 1995 ו-1996 היה ראש חטיבת ההדרכה של שירות הביטחון הכללי. לאחר מכן, ועד שנת 2000, שימש שם כראש היחידה המבצעית.

בשנים 2000 עד 2003 היה ראש מרחב ירושלים, יהודה ושומרון, בשלב סיכול הטרור, במסגרת האינתיפאדה השנייה. במסגרת תפקידו עמד בקשר הדוק עם ראש עירית ירושלים - אהוד אולמרט.

בין השנים 2003 עד 2005 שימש כסגן ראש השרות.

בינואר 2006 פרש מן השרות ובין אוגוסט 2006 ועד אפריל 2009, שימש כאחראי על החזרת שבויים ונעדרים, ובין היתר ערך משא ומתן לשחרור גלעד שליט.<ref></ref> במהלך התקופה בה שימש בתפקידו, סיים דקל בהצלחה את המשא ומתן עם החזבאללה והחזיר לישראל את גופותיהם של שני חיילי צה"ל אודי גולדווסר ואלדד רגב.<ref></ref>

עמוס גלעד קדם לדקל בתפקיד זה והחליפו אותו חגי הדס ודוד מידן, עד להשגת עסקת שליט.

דקל הוא הבעלים והמנכ"ל של חברת ארגנטום בע"מ, חברה לייעוץ ביטחוני. היה שותף של אהוד אולמרט, דן חלוץ ומאיר דגן בחברת EOC artners וכן היה שותף עם חלוץ, יובל רבין ואחרים בחברת אונידה שייצגה חברות ביטחוניות ישראליות בניגריה (החברות נסגרו).

בין 2022-2009 עבד דקל בחו"ל, בעסקים בתחומים שונים.

החל משנת 2023 משמש דקל, בהתנדבות, כיו"ר עמותת גמלאי השב"כ.

==קישורים חיצוניים==
* 
* 
* 

==הערות שוליים==

קטגוריה:סגני ראש השב"כ
קטגוריה:מנכ"לים יוצאי השב"כ
קטגוריה:ישראלים שנולדו ב-1951
דימונה טוויסט

דימונה טוויסט הוא סרט תעודה ישראלי, זוכה פרס ון-ליר לסרט הדוקומנטרי הישראלי הטוב ביותר לשנת 2016 בפסטיבל הקולנוע ירושלים. הסרט הופק עבור Yes דוקו ושודר בו לראשונה ב-2016.

==תקציר==
שבע נשים הגיעו מהאונייה בשנות החמישים והשישים היישר אל דימונה, עיירת פיתוח שזה אך הוקמה. הן מספרות על חיים שמעולם לא סופרו מנקודת מבטן. מה קרה ב־15 שנותיהן הראשונות בארץ? הילדות והנשים שהגיעו עם משפחותיהן מצפון אפריקה ומפולין ומצאו עצמן מקימות עיר במדבר מספרות על כאבי העקירה מהמולדת שהשאירו מאחור, על דלות המולדת החדשה, על קשיי ההסתגלות ועל נסיונותיהן העיקשים והיצירתיים ליצור חיים עשירים ומלאי משמעות. הסרט משלב בין שיחות עם הגיבורות וחומרים שלוקטו בארכיונים פרטיים וציבוריים.

==קישורים חיצוניים==
* 

* 
* 
* יוסי דהאן, [http://www.haokets.org/stream/דימונה-טוויסט-עמוד-האש-הפמיניסטי/ דימונה טוויסט: עמוד האש הפמיניסטי], אתר העוקץ, 2 בספטמבר 2016
* 
* 

קטגוריה:סרטים תיעודיים ישראליים
קטגוריה:סרטי 2016
קטגוריה:דימונה: תרבות
קטגוריה:סרטים ישראליים משנת 2016
סכר אורוויל

סכר אוֹרוֹוִיל (באנגלית: Oroville Dam) הוא סכר סוללה על נהר פד'ר הנמצא מזרחית לעיר אורוויל שבקליפורניה, ארצות הברית. גובהו 230 מטר, והוא הסכר הגבוה ביותר בארצות הברית.

הסכר משמש בעיקר לאיסוף מים, לייצור חשמל בשיטות הידרו-אלקטריות ולשליטה על שיטפונות.

הסכר יוצר את אגם אורוויל, האגם המלאכותי השני בגודלו בקליפורניה. עם קיבולת של כ-4.4 קילומטרים מעוקבים של מים.

ב- 1 אוגוסט 1975 התרחשה רעידת אדמה במגניטודה 5.9 ובעומק של כ-5 קילומטר בלבד מתחת לסכר ולאגם שנוצר בעקבות הקמתו. רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם. מדובר במסת מים של 4.3 מיליארד מטרים מעוקבים של מים<ref>K. M. Lahr, K., M., et al., 1976. The August 1975 Oroville earthquakes. Bulletin of the Seismological Society of America, 66, pp.1085–1099</ref>. זו הייתה רעידת האדמה בגודל משמעותי היחידה בארצות הברית, שנחזתה מראש ברמה של כמה שעות, בעקבות פעילות סייסמית חריגה של רעידות אדמה קטנות, שהתבררו בדיעבד כרעידות אדמה מקדימות (Foreshocks).

בחודש פברואר 2017 בעקבות גשמי זעף ועליית מפלס האגם נפער חור במברץ המערבי המנקז את עודפי המים מהאגם שמאחורי הסכר, וקרוב ל-200 אלף איש פונו מבתיהם, מחשש לקריסת הסכר.

== ראו גם ==

* רעידות אדמה מושרות
* חיזוי רעידות אדמה

==קישורים חיצוניים==

* 
* 
* 

==הערות שוליים==

קטגוריה:ארצות הברית: סכרים
קטגוריה:קליפורניה: מבנים
זהבן

Oriolus chinensis
זהבן (שם מדעי: Oriolus) הוא סוג של ציפורי שיר ממשפחת הזהבניים. שמו המדעי נגזר מהלטינית הקלאסית שבה "aureolus" פירושו זהוב. לסוג זה שייך המין זהבן מחלל המצוי בישראל.

בסוג זהבן 29 מינים.

מבנה גופו צר ומקורו רחב וקצר. מוטת כנפיו גדולה ומחודדת. צבע הזכרים הוא צהוב, כתום או אדמדם עם חלקים שחורים. צבע הנקבות פחות זוהר והוא נוטה לאפור וירוק זית. הצעירים דומים בצבעם לנקבות.

==מינים==
* Oriolus flavocinctus
* Oriolus melanotis
* Oriolus szalayi
* Oriolus sagittattus
* Oriolus phaeochromus
* Oriolus forsteni
* Oriolus bouroensis
* Oriolus decipiens
* Oriolus brachyrhynchus
* Oriolus crassirostris
* Oriolus chlorocephalus
* זהבן שחור-כנף (Oriolus nigripennis)
* Oriolus percivali
* Oriolus larvatus
* Oriolus monacha
* Oriolus chinensis
* Oriolus tenuirostris
* זהבן מחלל (Oriolus oriolus)
* Oriolus kundoo
* Oriolus auratus
* Oriolus cruentus
* Oriolus hosii
* Oriolus traillii
* Oriolus mellianus
* Oriolus xanthonotus
* Oriolus steerii
* Oriolus albiloris
* Oriolus isabellae
* זהבן קסנתורנוס (Oriolus xanthornus)

==קישורים חיצוניים==

== הערות שוליים ==

קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס ליניאוס
קטגוריה:זהבניים
ב.מ.וו 1500

ב.מ.וו. 1500 (בגרמנית: BMW 1500) היא מכונית משפחתית סדאן קומפקטית תוצרת יצרנית הרכב הגרמנית BMW אשר יוצרה בין אוקטובר 1962 לדצמבר 1964. יוצרו 23,554 יחידות. 

"ב.מ.וו 1500" הייתה המכונית הראשונה מ"הסדרה החדשה" (BMW New Class) של חברת ב.מ.וו. הסדרה כללה את דגמי ב.מ.וו 1600, ב.מ.וו 1800 ו- ב.מ.וו 2000.

==ב.מ.וו 1500==

בשנת 1960 Harald Quandt צבר שליטה בחברת ב.מ.וו.. פרויקט "Neue Klasse" ("סדרה חדשה") יצא לדרך. Fritz Fiedler מונה למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500".

ב.מ.וו 1500 הוצגה בתערוכת הרכב בפרנקפורט בספטמבר 1961. הוצג דגם חדיש, עיצוב חדשני ששימש כבסיס למודלים 1600 ו- 1800. הדגם הוצג לצד מודל הקופה המהודר BMW 3200 CS.

בשנים שקדמו להצגת הב.מ.וו 1500, החברה הציגה הפסדים תפעוליים רבים. בשנת 1962 חברת ב.מ.וו איזנה את ההוצאות עם מחזור של 294 מיליון מארק. בשנת 1963 גדלו המכירות ב-47% ל-433 מיליון מארק.

===מספר מאפיינים של דגם ב.מ.וו 1500===

* מכונית מרווחת ל-5 נוסעים
* מתלה קדמי - מקפרסון
* מתלה אחורי עצמאי חצי נגרר
* נפח תא מטען - 600 ליטר
* 0-100 קמ"ש - 15 שניות

== תמונות ==

<gallery>
BMW1500FrontSeit.JPG|ב.מ.וו 1500
BMW 1500 sedan at Volkswagen Autostadt in Wolfsburg.JPG|ב.מ.וו 1500
BMW 1500 in BMW-Museum in Munich, Bayern.JPG|ב.מ.וו 1500
</gallery>

==ראו גם==

* BMW
* ב.מ.וו 1600
* ב.מ.וו 1800
* ב.מ.וו 2000

== קישורים חיצוניים ==

* [https://www.youtube.com/watch?v=YIJT-wtp_jk ב.מ.וו 1500 ] (4:25 דקות), יו-טיוב
* [https://translate.google.co.il/translate?hl=iw&sl=en&u=https://www.netcarshow.com/bmw/1962-1500/&prev=search ב.מ.וו 1500] נט-קאר-שואו
קטגוריה:מכוניות משפחתיות
קטגוריה:דגמי מכוניות שהושקו ב-1961
1500
קטגוריה:כלי רכב גרמניים
ב.מ.וו 1600

ב.מ.וו 1600 (BMW 1600) היא מכונית משפחתית - סדאן, קומפקטית תוצרת יצרנית הרכב הגרמנית BMW אשר יוצרה בין השנים 1964 לדצמבר 1971. בין השנים 1964-1966 יוצרו 9,728 יחידות. 

"ב.מ.וו 1600" הייתה המכונית שהחליפה את דגם ב.מ.וו 1500 מ"הסדרה החדשה" (BMW New Class) של חברת ב.מ.וו. 

הסדרה כללה את דגמי ב.מ.וו 1500 שיוצרה בין השנים 1962-1964, ב.מ.וו 1600, ב.מ.וו 1800 ו- ב.מ.וו 2000.

==היסטורית פיתוח ב.מ.וו 1600==

בשנת 1960 Harald Quandt צבר שליטה בחברת ב.מ.וו. פרויקט "Neue Klasse" ("סדרה חדשה") יצא לדרך. Fritz Fiedler מונע למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500". בדצמבר 1964 נפסק ייצור דגם ה- ב.מ.וו 1500 והמחליפה הייתה "ב.מ.וו 1600", שיוצרה עד שנת 1971.

בשנת 1966 השיקה חברת ב.מ.וו את הדגם המשפחתי, בתצורת 2 הדלתות, מסדרת ב.מ.וו 1600 : ב.מ.וו 1602 (BMW 1602) שיוצרה עד שנת 1975. נמכרו 266,967 יחידות.

בשנת 1967 זכתה ב.מ.וו 1600 במקום השני בתחרות מכונית השנה באירופה. במקום הראשון זכתה פיאט 124.

== תמונות ==

<gallery>
קובץ:BMW 1600 (5457428606).jpg| ב.מ.וו 1600
</gallery>

==ראו גם==

* BMW
* ב.מ.וו 1500
* ב.מ.וו 1800
* ב.מ.וו 2000
* ב.מ.וו 3200 CS

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1964
1600
קטגוריה:כלי רכב גרמניים
כביש מוסקבה-סנקט פטרבורג

חניכת המקטע הראשון של הכביש בדצמבר [[2014]]
הכביש ממוסקבה לסנקט פטרבורג, או הכביש הפדרלי M11 (הידוע גם בשם "נייבה") הוא כביש מהיר ברוסיה המחבר בין שתי הערים הגדולות במדינה, מוסקבה וסנקט פטרבורג והוא נסלל במקביל לכביש הפדרלי M10.

הכביש מנוהל על ידי חברת "כביש ערי הבירה" (Магистраль Двух Столиц, [https://mos-spb.com/ mos-spb.com]), שהוקמה בשנת 2013 כדי לסלול ולתפעל כביש זה. זהו כביש פדרלי המהווה כביש אגרה אשר נבנה במקביל לכביש הפדרלי М10 הקיים וכביש E105, כאשר כביש М10 טעון שיפוץ במקטעים שלמים שלו שהושלמו ב־26 בינואר 2021. אורכו הכולל של הכביש הוא 684 ק"מ והוא אחד מהכבישים הגדולים הראשונים ברוסיה שהיה לכביש אגרה. נקודת המוצא של הכביש מגבולות העיר מוסקבה, דרך כביש חדש הנמצא בסלילה במחוז מוסקבה, מחוז טבר, מחוז נובגורוד ומחוז לנינגרד עד לגבולות העיר סנקט פטרבורג.

הכביש כולל משני נתיבים ועד חמישה נתיבים והמהירות מוגבלת ל-150 קמ"ש. חלקים רבים של הכביש מחוברים בגשרים. על פי תוכנית הסלילה הראשונית של סוכנות הכבישים הפדרלית, סלילת הכביש אמורה הייתה להסתיים עד שנת 2018. 217 הקילומטרים הראשונים של הכביש נסללו בשנת 2014 עם חניכת המקטע הראשון. עם השלמת הבנייה, סנקט פטרבורג הייתה לעיר השנייה ברוסיה (אחרי אופה) שמחוברת בכביש פדרלי אחיד בעל שני נתיבים עד למוסקבה.

עלות הבנייה מוערכת ב־152.8 מיליארד רובלים. שני מקטעים באורך 606 ק"מ מהכביש הפכו לכבישי אגרה. עד נובמבר 2019 הושלמו מקטעים בין מוסקבה לעיירה יאמוגה ומהעיירה יאמוגה לעיר טבר, צפונית לקלין בין הקילומטר ה-97 לקילומטר ה-149. המקטע בין הכפר מיאסני בורה לעיר סנקט פטרבורג מהקילומטר ה-543 עד לקילומטר ה-684 הושלמו בנובמבר 2019. ב-16 ביולי 2024 נפתח הקטע האחרון של הכביש המהיר M-11 מוסקבה-סנקט פטרבורג במעמד נשיא רוסיה ולדימיר פוטין<ref>http://www.kremlin.ru/events/president/news/74561</ref>.

==מאפיינים==
* אורך כולל: 684 קילומטרים
* מספר נתיבים: 4, 6, 8, 10
* רוחב הנתיבים: 3.75 מטרים
* רוחב הקו המפריד: 5 מטרים
* רוחב השוליים: 3.5 מטרים
* מהירות מותרת: 150 קמ"ש

תנאי אקלים: תוואי הכביש המתוכנן עובר בארבעה מחוזות ברוסיה, שבהם האקלים משתנה בין יבשתי ממוזג (מוסקבה, טבר) ועד לכדי מעבר יבשתי ימי (בנובגורוד ובלנינגרד), מה שמשפיע על דרישות עיצוב הכביש.
==ראו גם==
* קו הרכבת מוסקבה–סנקט פטרבורג

==קישורים חיצוניים==

*
* [https://www.russianhighways.ru/for_drivers/m-11/ הכביש] באתר חברת נתיבי רוסיה, תאגיד סלילת הכבישים הרוסי

* 

==הערות שוליים==

קטגוריה:רוסיה: כבישים
קטגוריה:מחוז לנינגרד: תחבורה
קטגוריה:מחוז מוסקבה: תחבורה
ב.מ.וו 1800

ב-מ-וו 1800 (בגרמנית: BMW 1800) היא מכונית סלון, תוצרת יצרנית הרכב הגרמנית BMW אשר יוצרה בין השנים 1964–1971. 
יוצרו 134,814 יחידות, מהדגם הבסיסי, 21,116 יחידות מדגם BMW 1800 Ti ו-200 יחידות מדגם BMW 1800 TI/SA

==היסטורית פיתוח בה-אם-וה 1800==
בשנת 1960 הראלד קוונדט צבר שליטה בחברת בה-אם-וה. פרויקט "Neue Klasse" ("סדרה חדשה") יצא לדרך. Fritz Fiedler מונה למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת בה-אם-וה לא עשתה מאז שנת 1933 כשפיתחה את בה-אם-וה 303. הרכב המשפחתי היחיד שיוצר היה בה-אם-וה 700 ובשוק הורגש ביקוש לדגם גדול ומהודר יותר. התשובה הייתה "בה-אם-וה 1500". בדצמבר 1964 נפסק ייצור דגם ה- בה-אם-וה 1500 והמחליפה הייתה "בה-אם-וה 1600", שיוצרה עד שנת 1971. בסוף 1963 הוצג דגם ה- "בה-אם-וה 1800".

בשנת 1971 הושק דגם ה- "בה-אם-וה 1802" (BMW 1800 Touring) בגרסת 2 דלתות. מחירה בהשקה היה 10,434 מארק גרמני. יוצרו 88,351 יחידות, עד שנת 1976.

==גרסאות בה-אם-וה 1800==

* BMW 1800 - מנוע 1,773 סמ"ק המפתח 90 כ"ס, קרבורטור סולקס, יחיד
* BMW 1800 Ti - מנוע 1,773 סמ"ק המפתח 110 כ"ס, קרבורטור סולקס יחיד, משקל : 1,040 ק"ג
* BMW 1800 TI/SA - מנוע 1,773 סמ"ק המפתח 130 כ"ס, קרבורטור וובר - כפול, משקל : 1,050 ק"ג

===נתונים טכניים BMW 1800 ===
* 4 דלתות, 5 נוסעים
* מיתלים: מקפרסון
* בלמים: דיסקים ותופים
* תאוצה 0-100 קמ"ש - 13 שניות
* יחס דחיסה: 1:9.5 (בדגם הבסיסי)

== תמונות ==
<gallery>
BMW 1800 Ti (8459561224).jpg|ב.מ.וו 1800 Ti 
BMW 1800 Ti (8459561172).jpg|מנוע ב.מ.וו 1800 Ti 
BMW 1800.JPG| ב.מ.וו 1800
1971 BMW 1800 (8880166841).jpg| ב.מ.וו 1800, שנת 1971
1966 BMW1800.jpg| ב.מ.וו 1800, שנת 1966
BMW 1800 Armaturen.jpg| ב.מ.וו 1800 - מבט לתא הנהג
1971 BMW 1800 (8891789778).jpg| ב.מ.וו 1800, שנת 1971
BMW 1800 TI SA.jpg| ב.מ.וו 1800 דגם TI -SA
</gallery>

==ראו גם==
* BMW
* בה-אם-וה 1500
* בה-אם-וה 1600
* בה-אם-וה 2000
בה-אם-וה 1800
בה-אם-וה 1800, גרסת TI-SA, שנת 1965 

== קישורים חיצוניים ==

* [https://www.youtube.com/watch?v=EWTPlaGzKt8 בה-אם-וה 1800] (1:53 דקות), יו-טיוב
* [https://www.youtube.com/watch?v=mof-EQknBkI בה-אם-וה 1800] (7:10 דקות), יו-טיוב

קטגוריה:מכוניות סלון
קטגוריה:דגמי מכוניות שהושקו ב-1963
1800
קטגוריה:כלי רכב גרמניים